Mange av Van der Werffs malerier har religiøse og mytologiske motiver. I tillegg malte han sjangermalerier og portretter. Typisk for mange av disse maleriene er en elegant utførelse, at huden har en elfenbens- eller porselensaktig glans, og at ansiktene er uttrykksløse. På denne måten speiler hans kunst tiden han levde i, og den ble satt stor pris på av hans samtidige.